Source: http://docplayer.fi/1342049-Savonlinnan-seudun-aluerakennemalli-2030.html
Timestamp: 2017-08-16 22:12:06+00:00
Document Index: 8833401

Matched Legal Cases: ['KKO ', 'KKO ', 'kko ', 'kko ', 'kko ', 'kko ']

Savonlinnan seudun aluerakennemalli PDF
Download "Savonlinnan seudun aluerakennemalli 2030"
1 Savonlinnan seudun aluerakennemalli 2030 Aluerakennemalli ja toteuttamisohjelma
2 Yhteystiedot Tilaajatahot: Savonlinnan seudun kuntayhtymä ( alkaen Savonlinnan Yrityspalvelut Oy): seutujohtaja / toimitusjohtaja Marjukka Aarnio, kehittämispäällikkö Riitta Vahela-Kohonen, Ohjausryhmän puheenjohtaja: Savonlinnan kaupunginjohtaja Janne Laine Projektiryhmän puheenjohtaja: Savonlinnan kaavoituspäällikkö Risto Aalto Konsultti: Pöyry Finland Oy, PL 50, Vantaa, Jaakonkatu 3 Toimialajohtaja Pasi Rajala, osastopäällikkö Arto Ruotsalainen, 1
3 Esipuhe Savonlinnan seudun aluerakennemallin laatiminen käynnistettiin syksyllä Suunnittelualueeseen kuuluvat Enonkoski, Heinävesi, Kerimäki, Punkaharju, Puumala, Rantasalmi ja Savonlinna. Savonlinna, Kerimäki ja Punkaharju yhdistyivät vuoden 2013 alussa. Sulkavan kunta päätti olla osallistumatta suunnitteluprosessiin. Seutua tarkasteltiin työssä toiminnallisena kokonaisuutena, ei niinkään hallinnollisiin tai tilastollisiin aluejakoihin perustuen. Tämän lisäksi työssä tarkasteltiin seudun yhteyksiä ja kehityskäytäviä kaakkoon ja luoteeseen, mm. Parikkalan ja Varkauden suuntiin. Työssä korostuvat kuntien yhteistyöllä saavutettavat hyödyt kaupunkiseudun kilpailukyvyn vahvistamiseksi. Maankäytön, asumisen, virkistyksen, palvelujen ja liikkumisen lisäksi työssä painotetaan seudun elinkeinojen, erityisesti matkailun ja teollisuuden, kehittämistarpeita. Maa- ja metsätalouden tarkastelu ei sisältynyt lähtökohtaisesti työhön vaikka aktiivimaatiloilla sekä metsätiloilla on huomattava vaikutus seudun työllisyyteen ja aluetalouteen. Työn tarkoituksena on tunnistaa niin seudun nykyiset vahvuudet ja heikkoudet kuin tulevaisuuden mahdollisuudet, sekä luoda lähtökohta seudun laaja-alaiselle ja kestävälle kehittämiselle. Työn tavoitteina on lisätä kuntien välistä yhteistyötä maankäyttöön liittyvissä asioissa ja parantaa seudun kilpailukykyä. Rakennemallissa pyritään pitkän, noin 20 vuoden, aikavälin linjaratkaisujen tekemiseen sekä laajaalaisen eri osapuolien välisen keskustelun käymiseen maankäytön periaateratkaisuista ja arvovalinnoista. Aluerakennemalli on seudun strateginen visio toimivasta, kestävästä ja vetovoimaisesta aluerakenteesta. Rakennemallityötä on laadittu tiiviissä vuorovaikutuksessa kuntien ja maakunnan maankäytön keskeisten toimijoiden kanssa. Suunnitteluprosessiin on kytketty lisäksi muita seudullisia tahoja työn kuluessa järjestettyjen työpajojen avulla. Mm. yrittäjäjärjestöjä, yrityksien ja kylätoimikuntien edustajia kutsuttiin mukaan työhön. Rakennemallityön alkuvaiheessa laadittiin yhteenveto seudun alueidenkäytön nykytilanteesta ja keskeisistä kehittämistarpeista. Tämän jälkeen määriteltiin rakennemallityön tavoitteet. Lähtökohta- ja tavoitevaiheessa järjestettiin Savonlinnassa kaksi työpajaa, ensimmäinen seudun luottamushenkilötahoille ja toinen asumisen, matkailun sekä teollisuuden ja muiden elinkeinojen sekä sidosryhmien edustajille. Kolmas työpaja järjestettiin rakennemallivaihtoehdoista ja neljännessä esiteltiin rakennemalliluonnos. Rakennemalli toteuttamisohjelmineen valmistuu keväällä Aluerakennemallisuunnitelma koostuu kolmesta väliraportista: (1) Lähtökohdat ja tavoitteet, (2) Vaihtoehdot ja (3) Aluerakennemalliraportti, joka sisältää rakennemallin karttoina ja selostuksina sekä toteuttamisohjelman. Aineistoa tullaan käyttämään maakuntakaavoituksessa, kuntien kaavoituksessa, seudun kasvuohjelmatyössä ja erilaisten aluekehityshankkeiden edistämisessä. Tämä raportti on varsinainen aluerakennemalliraportti, jossa kuvataan aluerakennemallin lähtökohdat sekä rakennemallin laatimista tukevat teemakohtaiset tarkastelut. Luvuissa 5-7 on kuvattu varsinainen aluerakennemalli toteuttamistoimenpiteineen. Rakennemallityötä on hallinnoinut Savonlinnan seudun kuntayhtymä ja asiantuntijaohjauksesta ovat vastanneet hankkeen projekti- ja ohjausryhmät. Rakennemallityö kytkettiin alueelle samaan aikaan laadittuihin liikennejärjestelmä- ja liikenneturvallisuussuunnitelmiin. Rakennemallin laati konsulttityönä Pöyry Finland Oy. Rakennemallin laadinnan rahoittivat Euroopan aluekehitysrahasto, Etelä-Savon ELY-keskus, Savonlinnan seudun kuntayhtymä ja suunnittelualueen kunnat. 2
4 SISÄLLYSLUETTELO ESIPUHE 1 LÄHTÖKOHDAT TULEVAISUUDEN PALVELU- JA KESKUSVERKKO SEUDULLISESTI KESKEISET TYÖPAIKKA-ALUEET SAVONLINNAN SEUDUN MATKAILUVYÖHYKKEET ALUERAKENNEMALLI ALUERAKENNEMALLIRATKAISUN SUHDE TYÖLLE ASETETTUIHIN TAVOITTEISIIN ALUERAKENNEMALLIN TOTEUTTAMISOHJELMA LIITTEET LIITE 1. Aluerakennemallikartta LIITE 2. Aluerakennemalliratkaisun suhde työlle asetettuihin tavoitteisiin LIITE 3. Projekti- ja ohjausryhmien jäsenet 3
5 1 LÄHTÖKOHDAT Savonlinnan seudun aluerakennemallissa on tehty kokonaistarkastelu suunnittelualueen tulevaisuuden palvelu- ja keskusverkosta, seudullisesti merkittävistä työpaikka-alueista sekä matkailuvyöhykkeistä ja -kohteista. Aluerakennemalli on laadittu niin, että seudulla hyödynnetään mahdollisimman hyvin olemassa oleva alue- ja yhdyskuntarakenne, kestävät liikkumismuodot sekä alueellisesti tasapainoinen ja toteuttamiskelpoinen palvelukeskusverkko. Aluerakennemallilla korostetaan seudun kehitettävän ydinalueen ja siihen liittyvän helminauhataajamavyöhykkeen merkitystä. Keskeinen aluerakennemallin laatimisen perusperiaate on ollut seudun ja sen eri osa-alueiden vahvuuksien korostaminen sekä toimivan ja kestävän aluerakenteen vahvistaminen. Suunnittelussa on otettu huomioon kiristyvän toimintaympäristön tuomat reunaehdot, kuten seudun julkisten palveluiden järjestämiseen liittyvät haasteet, väestön ikääntyminen ja väheneminen sekä kuntien kiristyvä taloudellinen tilanne. Aluerakennemalliratkaisulla on kuitenkin pyritty luomaan edellytykset seudun aluekehityksen ja elinkeinoelämän myönteiselle kehitykselle, työpaikkojen luomiselle ja edelleen seudun elinvoimaisuudelle. Aluerakennemallityön yhteydessä Savonlinnan seudun rooli Suomen aluerakenteessa merkittävänä järvimatkailualueena on selkeästi kirkastunut. Kuva: Savonlinnan seudun asema suhteessa Itämeren piirin väestökeskittymiin. Savonlinnan seudun toinen merkittävä mahdollisuus on sijaintietu suhteessa Venäjään. Pietarin metropolialueen, Venäjän Karjalan alueen ja Petroskoin saavutettavuuden paraneminen Parikkalan rajanylityspaikkaa kehittämällä toisi seudulle seuraavia hyötyjä: Saimaa Laatokka -alueen matkailumahdollisuuksien hyödyntäminen ja elinkeinojen monipuolistamismahdollisuudet molemmin puolin rajaa 4
6 Pietarin ja Petroskoin alueiden ostovoiman hyödyntäminen Savonlinnan seudun kaupan ja matkailun investointeihin Osaamisen hyödyntäminen ja raaka-aineiden jalostuksen kehittäminen tukee investointeja ja kauppaa rajan molemmilla puolilla Pitkällä tähtäimellä Valtatie 14:n ja Parikkala Pieksämäki -radan poikittaisliikenteen kehittäminen ja edelleen Keski-Pohjolan kuljetuskäytävän (ns. vihreä kuljetuskäytävä Atlantilta Aasiaan) toteuttamisen edistäminen Työllisyyden parantuminen Savonlinnan ja Imatran seuduilla. Kuva: Pohjois-Euroopan järvialueen kehittämiskolmio. 2 TULEVAISUUDEN PALVELU- JA KESKUSVERKKO Aluerakennemallissa kuvataan seudun tavoitteellinen palvelu- ja keskusverkko vuonna Savonlinnan seudun palveluverkkoa vuoden 2030 tilanteessa arvioitiin seudun sosiaali- ja terveys- sekä sivistystoimen johtavien viranhaltijoiden kanssa käydyssä työpalaverissa lokakuussa Laaditun palveluverkkotarkastelun pohjalta muodostettiin aluerakennemallin keskusverkko. Seudun väestön ikärakenteessa tapahtuu tilastokeskuksen ennusteiden mukaan tulevina vuosikymmeninä merkittävä muutos, kun ikääntyneiden osuus kasvaa. Samaan aikaan työikäisen ( vuotiaat) väestön määrä vähenee voimakkaasti. Nykytilanteeseen verrattuna julkisissa peruspalveluissa tapahtuu seudulla selkeää keskittymistä etenkin kouluverkon osalta. Suurimmasta osasta kyliä vielä toiminnassa oleva kyläkoulu suljetaan tulevaisuudessa oppilasmäärien laskiessa. 5
7 Kuva: Tilastokeskuksen väestöennuste (vuodelta 2012) suunnittelualueelle. Vuoden 2011 lopussa suunnittelualueen väkiluku oli n asukasta ja tilastokeskukseen ennusteen mukaan vuonna 2030 väkiluku olisi n asukasta. Tilastokeskuksen väestöennuste on ns. trendiennuste, joka ei huomioi taloudellisten, soslaalisten eikä muiden yhteiskunta- ja aluepoliittisten päätösten vaikutusta tulevaan väestökehitykseen. Kuva: Eri ikäryhmien osuus seudun väestöstä (Tilastokeskuksen väestöennuste vuodelta 2012) Savonlinna on jatkossakin seudun julkisten palvelujen keskus etenkin toisen asteen koulutuksen ja terveydenhoitopalveluiden tarjonnaltaan. Nykyiset, kuntakeskuksissa sijaitsevat välttämättömimmät peruspalvelut (peruskoulutus, päivähoito, vanhusten asumispalvelut, perusterveydenhuolto) pyritään säilyttämään. Tämä on tärkeää palvelujen saavutettavuuden vuoksi, sillä Savonlinnan seutu on suhteellisen laaja, ja etäisyydet seudun reuna-alueilta kaupunkikeskukseen ovat pitkiä. Pienten asukasmäärien vuoksi kannattavien joukkoliikenneyhteyksien järjestäminen seudun eri osista Savonlinnaan on erittäin haastavaa, jolloin peruspalvelujen säilyttäminen lähipalvelukeskuksissa tukee palvelujen saavutettavuutta sekä etenkin autottomien elinolosuhteita. Haja-asutusalueiden asukkaiden liikkumisen palvelemiseksi olisi selvitettävä kutsujoukkoliikenteen järjestämismahdollisuudet sekä tutkia matkailun matkaketjujen kytkeminen henkilöliikenteen kehittämiseen. 6
8 Lähipalvelukeskusten palvelutarjonnassa voi tapahtua muutoksia. Esim. terveyskeskukset voivat toimia jatkossa terveysasemina, joissa on seudulla kiertävä lääkäripäivystys vain osan viikosta. Myös liikkuvat palvelut yleistynevät tulevaisuudessa. Julkisten palvelujen säilyttäminen lähipalvelukeskuksissa tukee myös yksityisten palvelujen (esimerkiksi lähikauppa, kahvilat, pienyritykset) säilymistä. 7
9 Asumisen ohjaamisella tuetaan aluerakennemallin tavoitteellisen palvelu- ja keskusverkon muodostamista. Seudulla on kysyntää keskusta-asumiselle, johon yhdistyvät palvelujen saatavuus sekä asunnon hyvä sijainti (esim. ranta-alueet) ja asumisen esteettömyys sekä enenevässä määrin myös harrastusmahdollisuuksien monipuolisuus. Asuminen painottuu tulevaisuudessa keskuksiin. Savonlinnassa kysyntää on etenkin laadukkaalle kerrostaloasumiselle ja pientaloasumiselle. Kirkonkylissä yhtiömuotoisen asumisen kysynnän ennakoidaan kasvavan väestön ikääntyessä. Maaseutumaisen asumisen osalta tarjontaa ohjataan ennen kaikkea palvelukyliin. Vakituisen asumisen kysyntä on syntynyt lähinnä seudun sisäisestä muuttoliikkeestä (Savonlinnassa kunnan reuna-alueilta keskustaan, nuoret perheet hakeutuneet myös kyliin, jotka eivät näin tyhjene täysin). Seudun ikääntyvä väestö muuttaa oman kuntakeskuksen ohi Savonlinnaan, koska kirkonkylissä kerrostalot ovat usein hissittömiä. Asumisen yksityiskohtaisemmalla suunnittelulla ja sijoittelulla tuetaan palvelujen säilymis- ja kehittämismahdollisuuksia sekä kävelyn, pyöräilyn ja joukkoliikenteen lisäämistä. Asuntoalueet sijoittuvat taajamissa vetovoimaisille alueille lähelle palveluita niin, että yhdyskuntarakennetta eheytetään ja tuetaan energiatehokkaan, houkuttelevan ja yhteisöllisen asumisen toteuttamista. Palvelukyliä kehitetään suunnitelmallisesti. Tarkempiasteisessa suunnittelussa maankäyttöä ohjataan niin, että taajamien väkiluku kasvaa tai pysyy ennallaan. Vuoden 2011 lopussa suunnittelualueen väestöstä asui n. 68 % ( asukasta) taajamissa. Seutukeskus Savonlinnan osuus seudun taajamaväestöstä on jatkossakin vähintään 70 %. Nykyisten kirkonkylien eli aluerakennemallin lähipalvelukeskusten asumistarjontaa kehitetään niiden luontaisten vahvuuksien ja vetovoimatekijöiden perusteella (ks. myös kohta kylämökkeily luvussa 4). Kuva: Suunnittelualueen taajamaväestön jakautuminen alueittain vuoden 2011 lopussa. 8
10 Savonlinnan seudun keskusverkko 2030 noudattaa palveluverkkoa: Seutukeskus Savonlinna vahvistuu ja muodostaa keskusverkon ytimen. Tämä edellyttää toimivia yhteyksiä seudun eri osista Savonlinnaan. Toisaalta seutukeskuksen vahvistaminen tukee seudun ulkoisen saavutettavuuden kehittämistä (lento- ja raideliikenne). Seudun kehitettävä helminauhataajamavyöhyke ulottuu Savonlinnan taajaman länsireunasta Kerimäelle ja Punkaharjulle. Helminauhataajamavyöhyke tukeutuu edullisimpiin liikkumisvyöhykkeisiin (kävely-, pyöräily- ja paikallisliikennekaupunki; joukkoliikennevyöhyke) (kuvattu tarkemmin kohdassa 5). Kuntakeskukset ovat tulevaisuudessa omien vaikutusalueidensa lähipalvelukeskuksia. Seudun reuna-alueilla julkiset palvelut pyritään ylläpitämään ensisijaisesti lähipalvelukeskuksissa. Keskusverkkotarkastelussa on huomioitava, että Heinävesi ja Puumala eivät suuntaudu ainoastaan Savonlinnaan, mutta erityisesti matkailun osalta kuntien luontaiset vahvuudet tukevat koko Savonlinnan seudun matkailun kehittämistä. (Sulkava ei ole tarkastelussa mukana, koska kunta päätti olla osallistumatta aluerakennemalliprosessiin). Palvelukylinä osoitetaan ne kylät, joissa on toimiva alakoulu. Palveluita ylläpidetään kylien väestökehityksen ja kunnan taloudellisten resurssien mukaisesti. Savonlinnan seudun keskusverkko 2030 tukee monikeskuksista aluerakennetta, mikä on tärkeää peruspalvelujen saatavuuden kannalta pinta-alaltaan suhteellisen laajalla ja harvaan mutta kauttaaltaan asutulla seudulla. Seudun kehittämisen painopistealueena toimii kaupunkikeskus Savonlinna ja helminauhataajamavyöhyke Savonlinna Kerimäki Punkaharju -vyöhykkeellä. 9
12 3 SEUDULLISESTI KESKEISET TYÖPAIKKA-ALUEET Työpaikka-alueiden osalta tutkittiin seudullisesti merkittävien nykyisten ja kehitettävien kaupan keskittymien, matkailutyöpaikka-alueiden, palvelu- ja yritystoiminta-alueiden, yritys- ja osaamiskeskittymien sekä teollisuus- ja logistiikka-alueiden sijoittuminen. Eri toimialaryhmillä on erilainen sijoittumislogiikka: Kauppa sekä julkiset ja markkinaehtoiset kotitalouksien palvelut saavutettavuus ja asukkaiden sijainti. Teollisuus ja logistiikka infrastruktuuri ja logistinen saavutettavuus. Liike-elämän ja hallinnon palvelut (toimistotyöpaikat) kommunikaatiosaavutettavuus, yhteistyökumppaneiden, asiakkaiden ja työvoiman saavutettavuus. Kaikki toimialaryhmät keskittyvät, mutta eri perusteilla. Maa- ja metsätalous työllistävät edelleen seudulla ja niiden työpaikat sijoittuvat lähinnä haja-asutusalueille. Tämä edellyttää riittävää panostusta alemman tieverkon ylläpitoon. Alkutuotannon työpaikat ovat tosin vähentyneet, mutta sen merkitys on edelleen huomattava etenkin Enonkoskella, Rantasalmella ja Puumalassa. Aktiivimaatiloilla sekä metsätiloilla on huomattava vaikutus seudun työllisyyteen ja aluetalouteen. Matkailuyritykset sijoittuvat eri puolille seutua, etenkin kuntakeskuksiin ja matkailukeskittymiin, lisäksi seudulla toimii lukuisia pieniä matkailu/majoitusyrityksiä. Etelä-Savon maakuntaliiton ennakointitietojen perusteella mukaan työpaikat vähenevät maakunnassa jonkin verran, mutta työvoimatarve pysyy korkeana, koska työvoiman poistuma on suurta iäkkäässä maakunnassa. Suurinta työvoimatarve on sosiaali- ja terveysalalla, jossa eläköityminen on suurta mutta jossa myös työpaikkamäärän ennakoidaan lisääntyvän. Seuraavaksi eniten työvoimaa tarvitaan palvelutyössä. Myös teollisessa työssä työvoiman tarve on melko suurta, vaikka tuottavuuden lisääntymisen ja teollisen työn siirtymisen ulkomaille arvioidaankin aiheuttavan jonkin verran työpaikkamäärän laskua. Maa- ja metsätaloustyön melko suuri tarve Etelä-Savossa selittyy suureksi osaksi voimakkaalla metsäsektorilla. Metsätaloudessa ja teollisuudessa on Savonlinnan seudulla potentiaalia kehittää tutkimus- ja kehitystoimintaa, jolla voitaisiin edistää puunjalostukseen liittyvää pienten ja keskisuurten yritysten toimintaedellytyksiä. Parikkalan rajanylityspaikan kehittäminen johtaa todennäköisesti kaupan alan työvoimatarpeen ennakoitua suurempaan kasvuun Savonlinnan seudulla. 11
13 Kuva: Uuden työvoiman tarve (avautuvien työpaikkojen määrä) Etelä-Savossa (Lähde: Etelä- Savon maakuntaliitto, työpaikkakehitys ja työvoimatarve 2025) Savonlinna on nyt ja tulevaisuudessa seudun tärkein kaupan, palvelujen, osaamisen, tutkimus- ja kehitystoiminnan, koulutuksen sekä elinkeinoelämän keskus. Savonlinnan keskustassa parannetaan kaupunkikuvaa ja asioimismahdollisuuksia hyödyntämällä uuden rinnakkaisväylän tuomat mahdollisuudet Olavinkadun parantamiseen. Keskustassa kehitetään kokonaisvaltaisesti matkailun, erikoiskaupan ja palveluyritysten toimintaedellytyksiä. Kaupunkikeskustassa kehitettävä matkailuakseli on Linnankadun- Kauppatorin-Kasinonsaaren alue ja liikekeskustan ydin on Olavinkadun länsipää (Haapasalmesta linjaautoasemalle). Kaupan ja matkailun yhdistäminen on nauhamaisessa kaupungissa keskeinen suunnittelukohde, sekä infrastruktuurin että toiminnallisuuden kannalta. Pääskylahden aluetta kehitetään logistisena solmupisteenä hyödyntämällä raideliikenteen, syväsataman ja vesiliikenteen tuomat mahdollisuudet. Alueen kehittämisessä otetaan huomioon etenkin bioenergian tuotantoon liittyvät logistiset tarpeet ja Saimaan kanavan tuomat mahdollisuudet vesikuljetusten lisäämiseksi. Syväväylä, syväsatama ja vesiliikenteen mahdollisuudet tuovat seudulle merkittävän kilpailuedun tulevaisuudessa. Savonlinnan keskustan itäisen sisääntuloväylän yritystoiminta-alueita parannetaan (Itäväylän yrityspuisto). Näiden lisäksi Laitaatsilta Aholahden alueella on mahdollisuus kehittyä työpaikka- ja yritystoimintaalueena, etenkin rinnakkaisväylän kolmannen vaiheen ja syväväylän siirron toteutuessa. Punkaharjulla sijaitsevan metsäteollisuuden toimintaedellytyksiä parannetaan varautumalla Keski-Pohjolan kuljetuskäytävän (Aasia Venäjä - Parikkalan rajanylityspaikka - Savonlinnan seutu Länsi-Suomi Ruotsi Norja Atlantin ylittävät kuljetukset) kehittämiseen. Punkaharju/Tuunaansaari on Savonlinnan keskustan rinnalla seudun toinen matkailutyöpaikkojen keskittymä. Alueella on jo paljon toimijoita ja matkailuinfrastruktuuria, lisäksi sen etuna on saavutettavuus raideliikenteellä. 12
14 Lähipalvelukeskukset ovat vaikutusalueidensa peruspalveluiden ja yritystoiminnan keskittymiä. Nykyisiä työpaikka-alueita tiivistetään ja tarvittaessa kaavoitetaan uusia alueita taajamien keskustojen tuntumaan (esimerkkeinä Rantasalmi ja Kerimäki). Nykyisten teollisuus- ja logistiikka-alueiden (esim. Rantasalmen asemanseudun ekoteollisuuspuisto, Savonrannan taajaman teollisuusalue) toimintaedellytykset turvataan, lisäksi mahdollistetaan kaivos-, bioenergia- ja tuulivoimahankkeiden käynnistyminen seudulla. Ympäristöhäiriöitä aiheuttavien toimintojen ohjaamisessa on otettava huomioon luonnon-, rakennetun- ja kulttuuriympäristön arvojen säilyminen sekä mm. matkailun kehittämisedellytysten turvaaminen. 13
16 4 SAVONLINNAN SEUDUN MATKAILUVYÖHYKKEET Savonlinnan seudulla on monipuoliset mahdollisuudet kehittää matkailua. Aluerakennemalliratkaisua varten selvitettiin yhteistyössä Savonlinnan seudun kuntayhtymän asiantuntijoiden ja projektiryhmän edustajien kanssa seudun nykyiset, kehittyvät ja potentiaaliset matkailukohteet (resortit, eli kohteet, joissa on seututasolla huomionarvoisia matkailu/majoituspalveluja, potentiaalisten matkailukohteiden kaavoitus- ja investointivalmiudet vaihtelevat tapauskohtaisesti.), liikuntakohteet (kuten laskettelurinteet) ja kehitettävät matkailureitit. Tehdyn tarkastelun pohjalta muodostettiin profiloituvat matkailuvyöhykkeet. Seudun matkailun ydinalueet ovat: Savonlinnan keskusta (kulttuuri-, hyvinvointi- ja vesistömatkailu): Olavinlinna Riihisaari Linnankatu Kauppatori - Kasinonsaari Tanhuvaara (liikunta- ja hyvinvointimatkailu) Punkaharjun harjualueen matkailukeskittymä /Tuunaansaari (kulttuuri- ja hyvinvointimatkailu). Matkailun ydinalueita kehitetään monipuolisten matkailupalvelujen alueina. Savonlinnan keskustan ja Punkaharjun/Tuunaansaaren etuina ovat hyvä saavutettavuus eri liikennemuodoilla, vahvat attraktiot ja oleva matkailuinfrastruktuuri. Tanhuvaaran vahvuutena on matkailutoiminnan ympärivuotisuus ja profiloituminen kasvavan liikunta- ja hyvinvointimatkailun keskittymäksi. Keskittymällä matkailun ydinalueisiin vahvistetaan niiden palvelukysyntää, ja tuetaan Savonlinnan keskustan uuden kehittämispotentiaalin hyödyntämistä. Hyvinvointimatkailulle on tulevaisuudessa enemmän kysyntää kotimaasta ja enenevässä määrin Venäjältä. Matkailukirkonkyliä (Enonkoski, Heinävesi, Kerimäki, Puumala, Rantasalmi, Savonranta) kehitetään esim. kylämökkeilykonseptilla ja taajamien vetovoimatekijöitä hyödyntäen. Mökkeily suuntautuu tulevaisuudessa entistä enemmän harrastus- ja matkailukeskuksissa sijaitseviin vapaa-ajan huoneistoihin. Vapaa-ajan asunnolla oleskellaan ympäri vuoden, ja sieltä käsin tehdään etätöitä, jolloin toimivat ITyhteydet, auratut tiet ja palvelujen läheisyys ovat tärkeitä valintakriteerejä. Ihmisten vaurastuessa vapaa-ajan asuminen moninaistuu: on mahdollista että osa vapaa-ajan asunnoista sijaitsee kylissä tai taajamissa. Kakkos- ja vapaa-ajan asumisella tuetaan palvelujen säilymistä kirkonkylissä. Matkailukirkonkylien kehittämisessä ja jatkosuunnittelussa tukeudutaan mm. näihin vetovoimatekijöihin: Enonkoski: mökkiläisten ja vakituisten asukkaiden lähipalvelukeskus, idyllinen kylämiljöö, Kangassaari Heinävesi: puukirkko, Kirkastusvuori, kulttuuritapahtumat, laivaranta, yhteydet Kermalle ja Karviolle ja edelleen Heinäveden reitille, vuokraveneilyn kehittäminen, luostarit Kerimäki: Puukirkko, kirkonmäki, Puruvesi; järvikalastus, yhteydet Kerimaahan-Kerigolfiin ja Herttuaan, Kirkkorannan kehittäminen ja Pertinpellon alueen soveltuvuuden selvittäminen loma-asuntomessukohteeksi. Kerimäellä on edellytykset kehittää ja kaupallistaa jo olevaa matkailukirkonkylää Kirkkoranta puukirkko Herttua-akselilla. Puumala: vierasvenesatama, silta, mökkiläisten palvelukeskus, saariston rengastien keskus, idyllinen kylämiljöö Rantasalmi: Luontomatkailun keskus (Oskari, Linnansaaren kansallispuisto, luokkaretket jne.), hiihto, retkiluistelu, idyllinen kylämiljöö Savonranta: vierasvenesatama, veneilykohde, Lekotinmäki (talviliikunta), Kääpäsaaren alueen soveltuvuuden selvittäminen loma-asuntomessukohteeksi 15
17 Matkailijoiden rinnalla myös pysyvien vapaa-ajanasukkaiden merkitys maaseudun elinvoimaisuuden kannalta kasvaa tulevaisuudessa. Vapaa-ajan asukkailla on entistä paremmat taloudelliset resurssit hankkia palveluja mökkipaikkakunnaltaan. Palvelujen kysynnän ja tarjonnan kohdatessa mökkeilyseuduilla on mahdollisuudet ylläpitää ja kehittää palvelutarjontaa. Etä- ja joustotyömahdollisuuksien kehittäminen matkailukirkonkylissä voi pidentää kakkosasukkaiden viipymistä seudulla. Matkailukirkonkylien kehittämisen kannalta on tärkeää, että keskeiset lähipalvelut pysyvät keskuksissa, joita tulisi kehittää eräänlaisina portteina lähialueen muiden palvelujen käyttöön. Matkailukirkonkylät voivat olla paikkoja, jotka lähipalveluiden lisäksi tarjoavat tietoa muista paikallisista palveluista ja matkailukohteista. Matkailupalvelujen suunnittelussa on tarpeen pohtia miten ne hyödyttävät myös vakituisia asukkaita mahdollisimman tehokkaasti ottaen huomioon matkailun kausiluontoisuuden asettamat rajoitteet. Savonlinnan seudulle muodostetaan eri osien luontaisiin vahvuuksiin ja vetovoimatekijöihin perustuvat matkailuvyöhykkeet. Seudun eri osat profiloituvat matkailun osalta seuraavasti: Seudun ydinalue: kulttuuri-, hyvinvointi- ja vesistömatkailu, saarille rakennettu kaupunkikeskusta, saariston rengastie, vesipaikallisliikenne Rantasalmi Oravi Enonkoski vyöhyke sekä Pihlajavesi: luontomatkailu, melonta- ja patikkaretkeily, retkiluistelu (Linnansaaren ja Koloveden kansallispuistot vetovoimatekijöinä) Heinäveden alue: kulttuurimatkailu, hiljentyminen (luostarit), vesistömatkailu (Heinäveden reitti ja kanavat), erä- ja kalastusmatkailu Puumalan alue: vesistö- ja saaristomatkailu, saariston rengastie Puruvesi-Paasselkä-Orivesi-vyöhyke: vesistömatkailu, retkeily ja kalastus. Profiloituvilla vyöhykkeillä lisätään matkailutoimijoiden ja kuntien välistä yhteistyötä. Profiloitumalla ja verkostoitumalla pyritään välttämään keskinäistä kilpailua. Matkailun ydinalueet (Savonlinnan keskusta, Tanhuvaara ja Tuunaansaari) lisäävät seudun kansainvälistä näkyvyyttä. Matkailukirkonkylät kehittyvät profiloituvien matkailuvyöhykkeiden matkailupalvelujen solmupisteinä. Saariston rengasteitä kehittämällä tuetaan niiden varsille sijoittuvien kylien, kuten Puumalan Niinisaari ja Pihlajaveden eteläosien kylien, esim. Kiviapajan ja Särkilahden kehittämistä. Savonlinnan saariston rengastie on kehittämisidea, joka ei sisälly esimerkiksi matkailustrategiaan Savonlinnan osalta. Matkailu-, maisema- ja jäätiereittejä voidaan tutkia myös muualla seudulla (esim. Hälväntie, Puruveden kierto). Rengasteitä ja muita vastaavia matkailureittejä voidaan kehittää koordinoidusti eri toimijoiden tiiviillä yhteistyöllä yhteisiin tavoitteisiin ja toimenpiteisiin perustuen. Luontomatkailulla tuetaan seudun aluetaloutta hyödyntämällä seudun kansallispuistojen ja luonnonsuojelualueiden matkailupotentiaalia. Luontomatkailuvyöhykkeillä tukeudutaan ympäristöarvoihin, paikallisuuteen ja Saimaan järviluonnon ainutlaatuisiin ympäristöarvoihin. Luontomatkailu on jatkossakin yksi voimakkaimmin kasvavista matkailun osa-alueista. Perinteisen luonnossa virkistäytymisen rinnalla erilaisten ohjattujen luontoaktiviteettien kysynnän oletetaan jatkossa kasvavan. Kesätuotteiden, kuten melonta, kalastus, pyöräily, vaellus ohella talviaktiviteetit nostavat suosiotaan. Vesistöt ovat Savonlinnan seudun luontainen vahvuus matkailun näkökulmasta, sillä seutu haluaa profiloitua Euroopan järvimatkailun kärkikohteena. Seudun luontomatkailu nojautuu vahvasti vesistöteemaan, johon sisältyvät järviluonto, kansallispuistot, suojelualueet, kulttuuriympäristö ja historia sekä vesistöihin perustuvat aktiviteetit. Seudun keskeisimmät luontomatkailukohteet ovat Linnansaaren ja Koloveden kansallispuistot, Punkaharjun suojelualue sekä Pihlajavesi. Tunnetuilla luontomatkailukohteilla on merkitystä koko seudun imagolle ja ne voidaan kytkeä myös seudun taajamien kehittämiseen. Linnansaaren osalta luontomatkailu kytketään Rantasalmen kirkonkylään (linkkinä erityisesti Luontokeskus Oskari) sekä Oraviin; Koloveden osalta Enonkosken kirkonkylä voi hyötyä myös luontomatkailun kehittämisestä. Savonlinnan keskusta toimii Pihlajaveden luontomatkailun palvelukeskittymänä. Punkaharjun harjualue tukeutuu Tuunaansaa- 16
18 reen ja Laukonsaareen. Matkailuvyöhykkeiden ulkopuolella voidaan kehittää matkailutoimintoja, kuten maaseutumatkailua (vuokramökit, bed and breakfast -palvelut jne.) sivuelinkeinona tukemaan maaseutua. Kulttuurimatkailuvyöhykkeellä hyödynnetään alueen historiaa idän ja lännen kohtauspaikkana, rakennetun kulttuuriympäristön vetovoimatekijöitä ja kansallismaisemia sekä muita voimavaroja, joiden varaan voidaan rakentaa seudun/paikan henkeä. Hyvinvointimatkailuvyöhykkeellä yhdistetään kulttuurimatkailun vetovoimatekijät rauhallisen, puhtaan ja esteettisen ympäristön tuomaan kilpailuetuun. Alueelle sijoittuu tuotteistettujen palvelujen tarjoajia sekä myös matkailijoiden omaan aktiivisuuteen pohjautuvia luonto-, liikunta- ja terveysmatkailupalveluja. 17
20 5 ALUERAKENNEMALLI Aluerakennemallissa on kuvattu Savonlinnan seudun tavoitteellinen keskus- ja palveluverkko, työpaikkaalueet, profiloituvat matkailuvyöhykkeet sekä seudun kehitettävä ydinalue ja helminauhataajamavyöhyke vuonna Savonlinnan kaupunkikeskus on osoitettu seudun keskukseksi, jossa on keskustahakuisen erikoiskaupan lisäksi julkisia palveluja, matkailu-, kulttuuri- ja vapaa-ajan palveluja sekä vetovoimaista keskustaasumista. Maankäyttö on tiivistä ja ydinkeskustan välittömässä läheisyydessä luodaan edellytykset tiiviille pientaloasumiselle. Kaupunkikeskuksessa on hyvät asiointimahdollisuudet eri kulkumuodoilla ja julkisen kaupunkitilan laatua parannetaan erityisesti Olavinkadun uusia kehittämismahdollisuuksia hyödyntäen. Lähipalvelukeskuksiksi ja matkailukirkonkyliksi on osoitettu Enonkoski, Heinävesi, Kerimäki, Puumala, Rantasalmi ja Savonranta. Punkaharju on seudun kaakkoisosan lähipalvelukeskus. Lähipalvelukeskukset toimivat seudun eri osien pysyvien ja vapaa-ajan asukkaiden kaupallisten ja julkisten peruspalveluiden keskittyminä. Lähipalvelukeskuksissa maankäyttö on monipuolista sisältäen monimuotoista asumista, myös kerrostaloasumista, työpaikkoja, julkisia palveluita ja lähikaupan palveluita. Lähipalvelukeskuksista turvataan riittävät joukkoliikenneyhteydet Savonlinnan keskustaan. Muualta kuin Kerimäeltä tai Punkaharjulta tämä tarkoittaa Savonlinnan ja lähipalvelukeskusten välisten yhteyksien kehittämistä mm. kysyntää vastaavalla opiskelu- ja työmatkaliikkumista palvelevalla joukkoliikennetarjonnalla. Palvelukyliksi on osoitettu Karvio, Anttola ja Kulennoinen. Kylissä on toimiva alakoulu ja niiden palveluita pyritään ylläpitämään kylien väestökehityksen ja kuntien resurssien puitteissa. Matkailukyliksi on osoitettu Oravi ja Kerma sekä Puumalan Niinisaari, joka kytkeytyy saariston rengastiehen. Matkailukylissä, kuten matkailukirkonkylissä, myös pysyvät asukkaat voivat hyödyntää kehittyviä matkailupalveluita. Savonlinnan seudun taajamien ulkopuolisilla alueilla väestö on viime vuosikymmeninä vähentynyt. Maaseutu ei kuitenkaan tyhjene kokonaan pysyvän asutuksen osalta, ja kesäisin vapaa-ajan asukkaiden määrä moninkertaistaa maaseutumaisten alueiden väkiluvun. Aluerakennemallissa on osoitettu lähipalvelukeskukset, joiden kehittämisellä pyritään säilyttämään lähipalvelut ja ylläpitämään siten tasapainoista ja elinvoimaista aluerakennetta. Palvelujen keskittäminen saattaa lähivuosina karsia maaseutualueiden pysyviä palveluja, mutta niitä on mahdollista korvata ainakin osittain liikkuvilla ja päivystyspalveluilla. Lisääntyvä vapaa-ajan asuminen voi myös jatkossa tukea maaseudun ja erityisesti matkailukirkonkylien elinvoimaisuutta. Lähipalvelukeskusten ja palvelukylien kaavojen ajantasaisuus ja päivittämistarve on syytä määritellä monipuolisen ja houkuttelevan tonttitarjonnan turvaamiseksi. Taajamien ulkopuolella maankäyttöä tulisi ohjata vesihuollon verkostojen piiriin. Lisäksi on syytä huomioida palvelujen, kuten alakoulujen ja päivähoidon saavutettavuus. Valtatie 14:n kehityskäytävä on Savonlinnan seudun tärkein logistinen, elinkeinoelämän, palveluiden ja asumisen käytävä. Aluerakennemallissa on huomioitu tämä osoittamalla Savonlinnan, Kerimäen ja Punkaharjun (ja edelleen Parikkalan) välille kehitettävä helminauhataajamavyöhyke. Vyöhykkeellä kehitetään taajamia ensisijaisesti nykyiseen rakenteeseen, palveluverkkoon ja vahvuuksiin tukeutuen. Asumisen osalta priorisoidaan Savonlinnan keskustaajamaa sekä Kerimäen ja Punkaharjun kirkonkyliä. Savonlinnassa kehittämisen painopiste on ydinkeskustassa ja sen kävely-, pyöräily- ja paikallisliikennevyöhykkeillä. Savonlinnan keskustaa kehitetään kokonaisvaltaisesti hyödyntäen rinnakkaisväylän tuomat mahdollisuudet. Helminauhataajamavyöhykkeen palvelukylät täydentävät asumistarjontaa mahdollistamalla väljemmän ja maaseutumaisemman asumisen, joka tukeutuu kylien nykyisiin päivähoito- ja alakoulupalveluihin. Helminauhataajamavyöhykkeelle sijoittuvat myös seudun kehitettävät työpaikka-alueet (Pääskylahti Nätki ja Itäväylän yrityspuisto sekä Laitaatsilta ja Aholahti) sekä matkailupalvelujen keskittymät (Savonlinnan keskusta ja Tuunaansaari). Keskittämällä seudun asumisen, palvelujen ja elinkeinojen painopisteet helminauhataajamavyöhykkeelle tuetaan raideliikenteeseen ja muuhun joukkoliikenteeseen tukeu- 19